Paolo Vinaccia: Mirakelmannen

I ni år har han lurt døden. Nå tar artistveteranen Paolo Vinaccia (64) den siste olje hver dag. Cannabisolje. Kan det være den som tar knekken på kreften i kroppen hans?

Oppdatert 9. januar 2019

Ullevål sykehus, april 2017:

Legen på den andre siden av bordet holder et bilde mellom hendene. Det viser leveren til Paolo Vinaccia. Eller det som er igjen av den. 15 svulster på mellom tre og ni centimeter har gjort leveren til trommeslageren ugjenkjennelig og fire ganger større enn normalt.

Kreften har spredt seg til spiserøret også. Paolo skal dø. Igjen.